Dalk die grootste verjaarsdagkaartjie ooit | Maroela Media
Chris Ferry se seuns het die reklamebord in New Jersey in die VSA gehuur met die boodskap: “Wish My Dad Happy Birthday – Love, Your Sons” met sy telefoonnommer en ŉ foto van hom op die bord naby Atlantic City.
Dit het die seuns $2 000 uit die sak gejaag en Ferry se telefoon lui intussen onophoudelik.
Persone uit verskillende state het Ferry gekontak en selfs toe televisieaanbieders hom wou kontak, was sy stembus vol.
Ferry het aan Inside Edition gesê iemand genaamd Nick het die eerste teksboodskap met gelukwense gestuur. “Wie is hierdie? Ek herken nie die nommer nie,” het Ferry teruggeskryf. “Nick.” “Nick wie?” “Jy kan my nie, maar ek het gehoor jy verjaar binnekort – ek het dit op ŉ reklamebord gesien.”
Die seuns het gesê die reklamebord sal minstens nog tot Ferry se verjaarsdag op 16 Maart beskikbaar wees.
Doen so iets in SA dan diskrimineer jy..
Dit is sommer baie oorspronklik. Vier jou ouers se verjaarsdae op die uitspattigste, beste manier wat jy kan, terwyl hulle nog leef.
Eendag is hulle weg en dan wens jy vir nog net een verjaarsdag saam met hulle…
Baie mooi gebaar !
Ek hou van die idee, dis cool☺
Baie oulike idee. Stem saam met jou Amanda.
Ag dit moooooi so min gesien of gehoor tussen pa’s en seuns se gebaar. Wonderlik!!